stanford-oval/wikipedia huggingface dataset:
ประเทศตรินิแดดและโตเบโก
การเมืองการปกครอง > ฝ่ายตุลาการ

ระบอบกฎหมาย : ระบบกฎหมายจารีตประเพณีของอังกฤษ (English Common Law) มีการตรวจสอบความชอบด้วยกฎหมายในศาลฎีกาสูงสุด
รูปแบบ : ศาลสูงสุด (Supreme Court of Judicature) ประกอบด้วยศาลสูง (High Court of Justice และศาลอุทธรณ์ (Court of Appeals) ศาลสูงสุดของศาลอุทธรณ์ได้แก่ สภาองคมนตรี (Privy Council) ในกรุงลอนดอน นอกจากนี้ยังเป็นสมาชิกของ Caribbean Court of Justice (CCJ)
การแบ่งเขตการปกครอง

ประเทศตรินิแดดและโตเบโกแบ่งเขตการปกครองออกเป็น 9 ภูมิภาค 3 เขตการปกครอง (boroughs) 2 นคร และ 1 เขต (Ward - เขตการเลือกตั้ง)
9 ภูมิภาค ได้แก่ Couva (Tabaquite หรือ Talparo) Diego Martin Mayaro (Rio Claro) Penal (Debe) Princes Town Sangre Grande ซานฮวน (Laventille) Siparia และTunapuna (Piarco)
3 เขตการปกครอง (boroughs) ได้แก่ Arima Chaguanas และPoint Fortin
2 นคร ได้แก่ พอร์ตออฟสเปนและSan Fernando
1 เขต (Ward - เขตการเลือกตั้ง) ได้แก่ โตเบโก
เศรษฐกิจ

ตรินิแดดและโตเบโกมีชื่อเสียงว่าเป็นแหล่งการลงทุนที่ดีสำหรับธุรกิจระหว่างประเทศ ประสบความสำเร็จในการปฏิรูปทางเศรษฐกิจตั้งแต่ปี 2538 ธุรกิจการท่องเที่ยวขยายตัวอย่างรวดเร็วแม้ยังเป็นสัดส่วนที่ไม่มากนักเมื่อเทียบกับธุรกิจท่องเที่ยวในประเทศหมู่เกาะแคริบเบียนอื่นๆ นอกจากนี้ เนื่องจากราคาน้ำมัน ปิโตรเคมี และก๊าซธรรมชาติเหลวซึ่งเป็นสินค้าอุตสาหกรรมของประเทศนี้ขยับตัวสูงขึ้น ทำให้เม็ดเงินลงทุนจากต่างชาติหลั่งไหลเข้ามาและทำให้เศรษฐกิจเติบโตอย่างต่อเนื่อง
ประชากรศาสตร์ > เชื้อชาติ

| กลุ่มชาติพันธุ์ในประเทศตรินิแดดและโตเบโก |
| --- | --- | --- | --- | --- |
| ชาติพันธุ์ | ชาติพันธุ์ |  | ร้อยละ | ร้อยละ |
| อินเดีย | อินเดีย |    | 40% | 40% |
| แอฟริกา | แอฟริกา |    | 37.5% | 37.5% |
| ลูกผสม | ลูกผสม |    | 18.5% | 18.5% |
| จีน | จีน |    | 0.3% | 0.3% |
| อื่น ๆ  | อื่น ๆ  |    | 1.1% | 1.1% |
ใน ค.ศ. 2005 มีประชากรร้อยละ 96 หรือประมาณ 1.3 ล้านคนอาศัยอยู่บนเกาะตรินิแดด ส่วนอีกร้อยละ 4 อาศัยอยู่บนเกาะโตเบโก ซึ่งแต่ละเชื้อชาติที่อาศัยอยู่ในประเทศ แสดงให้เห็นถึงประวัติความเป็นมาและการอพยพย้ายถิ่นฐานของกลุ่มชนหลายเชื้อชาติ มีสองกลุ่มชาติพันธุ์หลักในประเทศคือ แอฟริกา-ตรินิแดด และอินเดีย-ตรินิแดด ทั้งยังมีคนจากชาติอื่น เช่น ลูกผสม, ยุโรป, จีน, ซีเรีย-เลบานอน และกลุ่มอเมรินเดียน เป็นต้น
ประชากรศาสตร์ > ศาสนา

| ศาสนาในประเทศตรินิแดดและโตเบโก |
| --- | --- | --- | --- | --- |
| ศาสนา | ศาสนา |  | ร้อยละ | ร้อยละ |
| คริสต์ | คริสต์ |    | 65.7% | 65.7% |
| พราหมณ์-ฮินดู | พราหมณ์-ฮินดู |    | 25.6% | 25.6% |
| อิสลาม | อิสลาม |    | 6.6% | 6.6% |
| อื่น ๆ  | อื่น ๆ  |    | 2.2% | 2.2% |
ประเทศตรินิแดดและโตเบโก ถือเป็นประเทศที่มีความหลากหลายทางศาสนา แต่โดยหลักแล้วประชากรส่วนใหญ่นับถือศาสนาคริสต์ ร้อยละ 65.7 อันมีนิกายโรมันคาทอลิก, แองกลิคัน, เซเวนเดย์แอดเวนติสต์, เพรสไบทีเรียน, เมโธดิส, พยานพระยะโฮวาห์ และอีแวนเจริคัล ขณะที่ศาสนาพราหมณ์-ฮินดู มีศาสนิกร้อยละ 25.6 และศาสนาอิสลาม มีศาสนิกร้อยละ 6.6
นอกจากนี้ยังศาสนาของชนแอฟริกา คือ สปิริตชวลแบปติสต์ และโอริซา ซึ่งถือเป็นศาสนาที่โตเร็วที่สุด ทำนองเดียวกัน ลัทธิอิแวนเจริคัล (พระวรสาร) และลัทธิอื่นๆ ที่ถือว่านอกรีตของศาสนาคริสต์นั้นก็เติบโตขึ้นในประเทศ ทั้งที่ลัทธิดังกล่าวถูกกำหนดว่าไม่ถูกต้องก็ตาม
มีชุมชนศาสนิกในศาสนาบาไฮ ซึ่งเผยแผ่ศาสนาในประเทศ และมีกลุ่มศาสนิกยูดาห์กลุ่มเล็ก ๆ ประมาณ 55-100 คน นอกจากนี้ยังมีกลุ่มที่นับถือศาสนาพุทธ และลัทธิเต๋าในกลุ่มเชื้อสายจีน
บรรณานุกรม

Carmichael, Gertrude (1961). The History of the West Indian Islands of Trinidad and Tobago, 1498–1900. London: Alvin Redman.
Kiely, Ray (1996). The Politics of Labour and Development in Trinidad. Press University of the West Indies. ISBN 9789766400170.
Williams, Eric (1964). History of the People of Trinidad and Tobago. New York: Frederick A. Praeger. LCCN 64-13390.
Ramkissoon, Harold; Kahwa, Ishenkumba A. (2015). "Caricom" (PDF). UNESCO Science Report: towards 2030. Paris: UNESCO. pp. 156–173. ISBN 978-92-3-100129-1.
Rough Guides (2018). The Rough Guide to Trinidad and Tobago.
บทความนี้รวมข้อความจากงานที่มีเนื้อหาเสรี (free content)  ข้อความนำมาจาก UNESCO Science Report: towards 2030, 156–173, Harold Ramkissoon & Ishenkumba A. Kahwa, UNESCO Publishing.
อ่านเพิ่ม

Besson, Gérard & Brereton, Bridget. The Book of Trinidad (2nd edition), Port of Spain: Paria Publishing Co. Ltd., 1992. ISBN 976-8054-36-0
Julian Kenny. Views from the Ridge, Port of Spain: Prospect Press, Media and Editorial Projects Limited, 2000/2007. ISBN 976-95057-0-6
Lans, Cheryl. Creole Remedies of Trinidad and Tobago. C. Lans, 2001.
Mendes, John. Côté ci Côté là: Trinidad & Tobago Dictionary. Arima, Trinidad, 1986.
Saith, Radhica and Lyndersay, Mark. Why Not a Woman? Port of Spain: Paria Publishing Co. Ltd, 1993. ISBN 976-8054-42-5
Jeremy Taylor. Visitor's Guide to Trinidad & Tobago, London: Macmillan, 1986, ISBN 978-0-333-41985-4). 2nd edition as Trinidad and Tobago: An Introduction and Guide, London: Macmillan, 1991. ISBN 978-0-333-55607-8).
แหล่งข้อมูลอื่น

Government of the Republic of Trinidad and Tobago เก็บถาวร 2020-05-23 ที่ เวย์แบ็กแมชชีน
Trinidad and Tobago Tourism Company official website
Trinidad and Tobago. The World Factbook. Central Intelligence Agency.
Trinidad and Tobago from UCB Libraries GovPubs
ประเทศตรินิแดดและโตเบโก ที่เว็บไซต์ Curlie
Trinidad and Tobago profile from the BBC News
World Bank Summary Trade Statistics Trinidad and Tobago
Wikimedia Atlas of Trinidad and Tobago
ดูข้อมูลทางภูมิศาสตร์ที่เกี่ยวข้องกับ ประเทศตรินิแดดและโตเบโก ที่โอเพินสตรีตแมป
Key Development Forecasts for Trinidad and Tobago from International Futures
Guanaguanare – the Laughing Gull. Carib Indians in Trinidad – includes 2 videos
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ชิลี  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  สวีเดน  ญี่ปุ่น  เช็กเกีย  ออสเตรเลีย  นครรัฐวาติกัน 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
ศิลปิน:  KulturNav 
ประชาชน:  Trove  รัฐสภาสหราชอาณาจักร 
อื่น ๆ:  IdRef 
10°36′N 61°6′W﻿ / ﻿10.600°N 61.100°W﻿ / 10.600; -61.100
แผนที่แสดงเขตการปกครองของตรินิแดดและโตเบโก
เชจูแอร์ เที่ยวบินที่ 2216

| --- | --- |
HL8088 โบอิง 737-800 ของเชจูแอร์ลำที่เกิดเหตุ ถ่าย 1 ปีก่อนเกิดเหตุ
สรุปอุบัติการณ์
วันที่: 29 ธันวาคม ค.ศ. 2024 (2024-12-29)
สรุป: ไถลออกนอกทางวิ่งหลังลงจอดโดยใช้ลำตัวเครื่อง; อยู่ระหว่างการสอบสวน
จุดเกิดเหตุ: ท่าอากาศยานนานาชาติมูอัน ประเทศเกาหลีใต้  34°59′13″N 126°22′58″E﻿ / ﻿34.98694°N 126.38278°E﻿ / 34.98694; 126.38278
อากาศยานลำที่เกิดเหตุ
ประเภทอากาศยาน: โบอิง 737-8เอเอส
ดําเนินการโดย: เชจูแอร์
หมายเลขเที่ยวบิน IATA: 7C2216
หมายเลขเที่ยวบิน ICAO: JJA2216
รหัสเรียก: JEJU AIR 2216
ทะเบียน: HL8088
ต้นทาง: ท่าอากาศยานสุวรรณภูมิ จังหวัดสมุทรปราการ ประเทศไทย
ปลายทาง: ท่าอากาศยานนานาชาติมูอัน จังหวัดช็อลลาใต้ ประเทศเกาหลีใต้
จำนวนคน: 181
ผู้โดยสาร: 175
ลูกเรือ: 6
เสียชีวิต: 179
รอดชีวิต: 2
เชจูแอร์ เที่ยวบินที่ 2216 เป็นเที่ยวบินโดยสารระหว่างประเทศตามกำหนดการจากกรุงเทพมหานครไปยังมูอัน โดยในวันที่ 29 ธันวาคม ค.ศ. 2024 เครื่องบินโบอิง 737-800 ซึ่งดำเนินการเที่ยวบินนี้เกิดไถลออกจากทางวิ่งและพุ่งชนเข้ากับแบริเออร์คอนกรีตที่ยึดเครื่องช่วยการเดินอากาศระบบไอแอลเอสและกำแพงกั้นเขตสนามบินที่ท่าอากาศยานนานาชาติมูอัน ประเทศเกาหลีใต้ หลังการพยายามลงจอดโดยใช้ลำตัวเครื่อง บนเที่ยวบินมีผู้โดยสาร 175 คนและลูกเรือหกคน รายงานระบุว่ามีผู้รอดชีวิตเพียง 2 ราย ที่เหลืออีก 179 ราย เสียชีวิตทั้งหมด
อุบัติเหตุในครั้งนี้นับเป็นอุบัติเหตุร้ายแรงครั้งแรกในประวัติศาสตร์ของเชจูแอร์ โดยก่อนหน้าเคยประสบอุบัติเหตุเครื่องบินไถลออกนอกทางวิ่งที่ท่าอากาศยานนานาชาติกิมแฮในปี 2007 นอกจากนี้ยังนับเป็นครั้งที่ร้ายแรงที่สุดที่เกิดขึ้นกับอากาศยานของเกาหลีใต้ตั้งแต่โคเรียนแอร์ เที่ยวบินที่ 801 ครั้งที่ร้ายแรงที่สุดในประเทศตั้งแต่แอร์ไชนา เที่ยวบินที่ 129 ครั้งที่ร้ายแรงที่สุดในปี 2024 และคริสต์ทศวรรษ 2020 และครั้งที่ร้ายแรงที่สุดที่เกิดขึ้นกับโบอิง 737 เน็กซต์เจเนอเรชัน นำหน้ายูเครนอินเตอร์แนชนัลแอร์ไลนส์ เที่ยวบินที่ 752
เครื่องบิน

เครื่องบินที่เกิดเหตุคือโบอิง 737-8เอเอส ทะเบียน HL8088 และหมายเลขสายการผลิตที่ 37541 เครื่องบินลำนี้ใช้เครื่องยนต์ ซีเอฟเอ็ม-56 สองเครื่อง โดยเครื่องบินมีอายุ 15.4 ปี ณ วันที่เกิดเหตุ เครื่องบินลำนี้ผลิตขึ้นในปี 2009 เดิมเครื่องบินลำนี้ได้ดำเนินการให้กับไรอันแอร์ ก่อนที่จะส่งมอบให้แก่เชจูแอร์ในปี 2017
เมื่อวันที่ 27 ธันวาคม ค.ศ. 2024 สองวันก่อนเกิดเหตุ เครื่องบินลำดังกล่าวได้เปลี่ยนเส้นทางเพื่อลงจอดที่ท่าอากาศยานนานาชาติอินช็อนขณะทำการบินเชจูแอร์ เที่ยวบินที่ 8135 จากท่าอากาศยานนานาชาติเชจูสู่ท่าอากาศยานนานาชาติเป่ย์จิงต้าชิง ขณะทำการบิน นักบินได้ส่งสัญญาณ 7700 ไปยังเครื่องตอบรับ เป็นการส่งสัญญาณว่ามีเหตุฉุกเฉินเกิดขึ้น
ผู้โดยสารและลูกเรือ

ในจำนวนผู้โดยสาร 175 คน มีคนไทยสองคน และอีก 173 คนเป็นชาวเกาหลีใต้ ผู้โดยสารส่วนใหญ่เดินทางกลับบ้านจากทัวร์คริสต์มาสในกรุงเทพฯระยะเวลา 5 วัน โดยบริษัททัวร์เป็นผู้เช่าเครื่องบินสำหรับการดำเนินเที่ยวบินนี้ มีรายงานว่าผู้โดยสาร 13 รายเป็นกำลังดำรงตำแหน่งหรือเคยดำรงตำแหน่งเป็นเจ้าหน้าที่รัฐในระดับจังหวัด ท้องถิ่น หรือเทศบาล โดยแปดรายเป็น/เคยเป็นข้าราชการจากอำเภอฮวาซุน และห้ารายเป็นเจ้าหน้าที่บริหารของสำนักงานศึกษาธิการจังหวัดช็อลลาใต้ ผู้โดยสารที่อายุมากที่สุดบนเรือเป็นชายที่เกิดใน ค.ศ. 1946 ส่วนคนที่อายุน้อยที่สุดเกิดใน ค.ศ. 2021 (มีอายุในช่วง 3-78 ปี)
มีการยืนยันผู้เสียชีวิตทั้งหมด 179 คน หมายความว่ามีผู้รอดชีวิตเพียง 2 คน ซึ่งเป็นพนักงานต้อนรับบนเครื่องบินทั้งคู่ ซึ่งได้รับการช่วยเหลือจากด้านท้ายเครื่องบินและมีสติอยู่ พวกเขาได้รับบาดเจ็บปานกลางถึงร้ายแรง และได้รับการรักษาที่โรงพยาบาลกลางมกโพ ก่อนที่จะถูกส่งต่อไปยังโรงพยาบาลในกรุงโซล โดยเจ้าหน้าที่ดับเพลิงคาดการณ์ก่อนหน้าว่าผู้โดยสารและลูกเรือที่เหลือเสียชีวิต
ผู้โดยสารชาวไทยสองคนที่โดยสารไปบนเที่ยวบินนี้ด้วย ซึ่งต่อมาได้รับการยืนยันว่าได้เสียชีวิตในที่เกิดเหตุ ได้แก่ นางสาวจงลักษ์ ดวงมณี อายุ 49 ปี ชาวจังหวัดอุดรธานี และนางสาวสิริธร จะอื่อ อายุ 22 ปี ชาวจังหวัดเชียงรายซึ่งได้เดินทางไปเยี่ยมมารดาที่อาศัยอยู่ในเกาหลีใต้ ทั้งสองรายได้นั่งโดยสารในโซน A เหมือนกัน โดยผู้เสียชีวิตรายที่ 1 นั่งบนที่นั่ง 9A ส่วนผู้เสียชีวิตรายที่ 2 ได้นั่งโดยสารในที่นั่ง 20A (บางแหล่งข่าวบอกว่าเป็นที่นั่ง 10A)[ต้องการอ้างอิง]
| ประเทศ | ผู้โดยสาร | ลูกเรือ | รวม | รอดชีวิต | อ้างอิง |
| --- | --- | --- | --- | --- | --- |
| เกาหลีใต้ | 173 | 6 | 179 | 2 |  |
| ไทย | 2 | — | 2 | 0 |  |
| รวม | 175 | 6 | 181 | 2 |  |
ผลสืบเนื่อง

หลังเกิดเหตุท่าอากาศยานนานาชาติมูอันถูกสั่งปิดทางวิ่งจนถึงวันที่ 1 มกราคม ค.ศ. 2025
รัฐบาลได้กำหนดช่วงไว้อาลัยจนถึงวันที่ 5 มกราคม ค.ศ. 2025 และประกาศให้เขตพื้นที่มูอันเป็นเขตพื้นที่ประสบภัยพิบัติพิเศษ ชเว ซัง-ม็อก รักษาการประธานาธิบดีและรักษาการนายกรัฐมนตรีของเกาหลีใต้ ซึ่งเข้ารับตำแหน่งภายหลังผู้นำคนก่อนหน้าสองคนถูกถอดถอนโดยรัฐสภาในวิกฤตการณ์ทางการเมืองภายในประเทศ ได้มีคำสั่งในการช่วยเหลือผู้ประสบภัยโดยเร็ว นอกจากนี้ ซีอีโอของเชจูแอร์ออกแถลงการณ์ขออภัยต่ออุบัติเหตุที่เกิดขึ้นบนเว็บไซต์ โคเรลได้ประกาศให้บริการรถไฟความเร็วสูงเคทีเอ็กซ์ของเกาหลีใต้ โดยออกเดินทางจากโซลไปยังเมืองมกโพ เวลา 15:00 น. (UTC+9) โดยไม่คิดค่าใช้จ่ายสำหรับสมาชิกในครอบครัวของผู้โดยสารบนเที่ยวบินเพื่อที่จะเดินทางไปยังท่าอากาศยานมูอัน ที่เกิดเหตุ
สภานครควังจูกำหนดให้มีช่วงไว้อาลัยเป็นเวลา 1 สัปดาห์ ตั้งแต่วันที่ 29 ธันวาคมถึง 4 มกราคม ค.ศ. 2025 โดยมีการยกเลิกกิจกรรมและการเฉลิมฉลองปีใหม่หลายรายการ การประกาศทิศทางนโยบายเศรษฐกิจของเกาหลีใต้ในปี 2025 ถูกเลื่อนออกไปเนื่องจากเหตุการณ์ในครั้งนี้ด้วย
ปฏิกิริยา > ภายในประเทศ

กระทรวงมหาดไทยและความปลอดภัยได้ส่งข้อความฉุกเฉินหลังเกิดเหตุประมาณสองชั่วโมงสี่สิบห้านาที ส่งผลให้ประชาชนในอำเภอมูอันวิพากษ์วิจารณ์ว่าข้อความดังกล่าวส่งมาความล่าช้า นอกจากนี้ ข้อความฉุกเฉินสองข้อความที่ส่งโดยหน่วยงานปกครองอำเภอย็องกวังยังถูกวิพากษ์วิจารณ์ว่าส่งต่อข้อมูลที่ไม่เกี่ยวข้อง เช่น ข้อความแสดงความเสียใจและให้กำลังใจแทนที่จะเป็นข้อมูลภัยพิบัติและการตอบสนองต่อภัยพิบัติ ซึ่งเป็นมาตรฐานที่กระทรวงมหาดไทยและความปลอดภัยกำหนดไว้
ปฏิกิริยา > ต่างประเทศ

แพทองธาร ชินวัตร นายกรัฐมนตรีไทย ได้แสดงความเสียใจต่อครอบครัวของผู้เสียชีวิตและผู้ได้รับบาดเจ็บผ่านเอ็กซ์ เอกอัครราชทูตประจำเกาหลีใต้ของประเทศจีน สหราชอาณาจักร และสหรัฐอเมริกา รวมถึงโบอิงยังได้แสดงความเสียใจต่อครอบครัวของเหยื่อด้วยเช่นกัน
การสืบสวน

ในงานแถลงข่าว อี จอง-ฮยอน หัวหน้าดับเพลิงเทศมณฑลมูอัน กล่าวว่าสาเหตุที่ระบบลงจอดเครื่องบินเสียหายนั้นคาดว่าเกิดจากสภาพอากาศเลวร้ายร่วมกับการพุ่งชนกับฝูงนก สภาพอากาศในพื้นที่ท่าอากาศยานมูอันในช่วงเวลาเกิดเหตุนั้นเอื้ออำนวย ไม่มีลม ฝน หรือเมฆ โดยมีทัศนวิสัย 9 กิโลเมตร (5.6 ไมล์) เจฟฟ์ กุซเซตติ อดีตผู้สืบสวนอุบัติเหตุขององค์การบริหารการบินแห่งชาติและคณะกรรมการความปลอดภัยการขนส่งแห่งชาติ กล่าวว่า "อุตสาหกรรมการบินถูกสร้างขึ้นบนความซ้ำซ้อน และมีจุดล้มเหลวเพียงจุดเดียวในการออกแบบเครื่องบินหรือการดำเนินการเครื่องบินน้อยมาก"
หอบังคับการบินได้ออกประกาศแจ้งเตือนเกี่ยวกับความเสี่ยงในการพุ่งชนนกประมาณหกนาทีก่อนที่เครื่องบินตก และในหนึ่งนาทีต่อมาเครื่องบินได้ส่งสัญญาณเมย์เดย์ ท่าอากาศยานนานาชาติมูอันมีอัตราการพุ่งชนนกสูงที่สุดในบรรดาท่าอากาศยานภูมิภาคทั้ง 14 แห่งในเกาหลีใต้ แม้ว่าจำนวนการชนนกจะน้อยเมื่อพิจารณาจากสถิติ แต่อัตราการชนนกที่ 0.09% ของเที่ยวบินนั้นสูงกว่าท่าอากาศยานหลักอื่นๆ มาก เช่น กิมโป (0.018%) และเชจู (0.013%) ท่าอากาศยานแห่งนี้สร้างขึ้นใกล้กับแหล่งที่อยู่อาศัยหลักของนกและแหล่งอาหาร เช่น ทะเลสาบยองซานและพื้นที่โคลนทางชายฝั่งตะวันตกเฉียงใต้ เนื่องมาจากการพัฒนาของพื้นที่ใกล้เคียง นกในท้องถิ่นจึงเลือกเส้นทางบินที่ไม่แน่นอนมากขึ้น และการเปลี่ยนแปลงสภาพภูมิอากาศทำให้นกที่อพยพมาหลายสายพันธุ์เข้ามาอาศัยประจำถิ่น
คิม อิน-กยู ผู้อำนวยการศูนย์การศึกษาการบินของมหาวิทยาลัยการบินและอวกาศเกาหลี กล่าวว่า การที่ล้อลงจอดทั้งสามล้อจะเสียหายนั้นถือเป็นเรื่องผิดปกติ และยากที่จะสรุปได้ว่าสาเหตุเกิดจากนกชนเพียงอย่างเดียว ผู้เชี่ยวชาญรายอื่นๆ กล่าวว่า หากเครื่องยนต์เครื่องหนึ่งเสียหาย เครื่องยนต์เครื่องที่สองควรจะสามารถจ่ายพลังงานให้กับล้อลงจอดได้
ศาสตราจารย์ ชเว คี-ยอง จากมหาวิทยาลัยอินฮาได้ตั้งข้อสังเกตว่าตัวกลับแรงดันไอพ่นและแฟลบดูเหมือนจะไม่สามารถทำให้เครื่องบินช้าลงได้ คีธ ทอนคิน จาก เอวิเอชันโปรเจกต์ส ในบริสเบน ประเทศออสเตรเลีย ตรวจสอบวิดีโอที่บันทึกเหตุการณ์เครื่องบินตก โดยกล่าวว่าไม่ได้มีการกางแฟลบขณะลงจอด และเครื่องบินกำลังเคลื่อนที่บนทางวิ่งเร็วกว่าความเร็วในการลงจอดปกติ
เจ้าหน้าที่ได้พบกล่องดำทั้งสองกล่อง โดยกำลังมีการสอบสวนเหตุการณ์โดยคณะกรรมการสอบสวนอุบัติเหตุการบินและรถไฟ (เออาร์เอไอบี) โดยได้รับความช่วยเหลือจากเอ็นทีเอสบี เอฟเอเอ และโบอิงของสหรัฐอเมริกา
ดูเพิ่ม

แอร์อินเดียเอกซ์เพรส เที่ยวบินที่ 812
เชจูแอร์

เชจูแอร์ เที่ยวบินที่ 2216
โบอิง 737-800 ลำที่เกิดเหตุ ขณะทำการบินให้กับไรอันแอร์ ถ่ายในปี 2011
ควอน ยังเซ หัวหน้าคณะกรรมการฉุกเฉินที่ดูแลเหตุการณ์ ขณะพบปะกับครอบครัวของเหยื่อจากอุบัติเหตุ
ค่างตะนาวศรี

| ค่างตะนาวศรี ช่วงเวลาที่มีชีวิตอยู่: ไพลสโตซีนตอนต้น–ปัจจุบัน |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Cercopithecidae
สกุล:: Trachypithecus
สปีชีส์:: T.  barbei
ชื่อทวินาม
Trachypithecus barbei (Blyth, 1847)

ค่างตะนาวศรี หรือ ค่างหงอกตะนาวศรี (ชื่อวิทยาศาสตร์: Trachypithecus barbei) เป็นลิงโลกเก่าชนิดหนึ่ง พบในประเทศพม่าและประเทศไทย ตั้งชื่อตามเทือกเขาตะนาวศรี
หลักฐานเชิงวิวัฒนาการบ่งชี้ว่าค่างตะนาวศรีเป็นบรรพบุรุษของค่างเทาอินโดจีน (T. crepusculus) ที่มีจำนวนแพร่หลายกว่ามาก โดยที่ค่างเทาอินโดจีนเป็นผลมาจากการผสมข้ามสายพันธุ์ในสมัยโบราณระหว่างค่างตะนาวศรีกับค่างบรรพบุรุษในกลุ่มค่างแว่น
เมสเซนเจอร์ (ซอฟต์แวร์)

| --- | --- |

นักพัฒนา: เมตา
วันที่เปิดตัว: 9 สิงหาคม 2011; 13 ปีก่อน (2011-08-09)   เมษายน 2020; 4 ปีที่แล้ว (2020-04)
ระบบปฏิบัติการ: เว็บ, แอนดรอยด์, ไอโอเอส, วินโดวส์ 10, วินโดวส์ 11, แมคโอเอส
ขนาด: 39.86 เมกะไบต์ (แอนดรอยด์)  122.1 เมกะไบต์ (ไอโอเอส)  169.4 เมกะไบต์ (วินโดวส์ 10 และ 11)  118.2 เมกะไบต์ (แมคโอเอส)
ภาษา: 111 ภาษา
รายชื่อภาษาอาฟรีกานส์, แอลเบเนีย, อัมฮาริก, อาหรับ, อาร์มีเนีย, อัสสัม, อาเซอร์ไบจาน, บาสก์, เบลารุส, เบงกอล, บอสเนีย, เบรอตง, บัลแกเรีย, พม่า, กาตาวา, เซบัวโน, คอร์ซิกา, โครเอเชีย, เช็กเกีย, เดนมาร์ก, ดัตช์, ดัตช์ (เบลเยียม), อังกฤษ (สหราชอาณาจักร), อังกฤษ (สหรัฐ), อังกฤษ (กลับหัว), เอสเปรันโต, เอสโตเนีย, แฟโร, ฟิลิปิโน, ฟินแลนด์, ฝรั่งเศส (แคนาดา), ฝรั่งเศส (ฝรั่งเศส), ฟรีเซีย, ฟูลา, กาลิเซีย, จอร์เจีย, เยอรมัน, กรีก, กวารานี, คุชราต, ครีโอลเฮติ, เฮาซา, ฮีบรู, ฮินดี, ฮังการี, ไอซ์แลนด์, อินโดนีเซีย, ไอร์แลนด์, อิตาลี, ญี่ปุ่น, ญี่ปุ่น (คันไซ), ชวา, กันนาดา, คาซัค, เขมร, กิญญาร์วันดา, เกาหลี, เคิร์ด (กุรมันชี), คีร์กีซ, ลาว, ลัตเวีย, ลิทัวเนีย, มาซิโดเนีย, มาลากาซี, มลายู, มลยาฬัม, มอลตา, มราฐี, มองโกเลีย, เนปาล, นอร์เวย์ (bokmal), นอร์เวย์ (nynorsk), โอริยา, ปาทาน, เปอร์เซีย, โปแลนด์, โปรตุเกส (บราซิล), โปรตุเกส (โปรตุเกส), ปัญจาบ, โรมาเนีย, รัสเซีย, ซาร์ดิเนีย, เซอร์เบีย, โชนา, ไซลีเชีย, จีนตัวย่อ (จีน), สิงหล, สโลวัก, สโลวีเนียง, โซมาลี, เคิร์ดโซรานี, สเปน, สเปน (สเปน), สวาฮิลี, สวีเดน, ซิรีแอก, ทาจิก, ทามาไซต์, ทมิฬ, ตาตาร์, เตลูกู, ไทย, จีนตัวเต็ม (ฮ่องกง), จีนตัวเต็ม (ไต้หวัน), ตุรกี, ยูเครน, อุรดู, อุซเบก, เวียดนาม, เวลส์ และซาซา
ประเภท: ระบบส่งข้อความทันที, วอยซ์โอเวอร์ไอพี
สัญญาอนุญาต: ฟรีแวร์, จำกัดสิทธิ์
เว็บไซต์: Messenger.com fb.com/messages
เมสเซนเจอร์ (อังกฤษ: Messenger) เป็นแอปและแพลตฟอร์มส่งข้อความทันทีที่พัฒนาโดยเฟซบุ๊ก (ปัจจุบันคือเมตา) ใน ค.ศ. 2008 เคยพัฒนาในชื่อ เฟซบุ๊กแชต (Facebook Chat) จากนั้นบริษัทปรับปรุงบริการใหม่ใน ค.ศ. 2010 เผยแพร่แอสำหรับไอโอเอสและแอนดรอยด์ใน ค.ศ. 2011 และในเดือนเมษายน ค.ศ. 2020 ทางเฟซบุ๊กจึงเผยแพร่เมสเซนเจอร์แบบเดสก์ท็อปสำหรับวินโดวส์และแมคโอเอส
มีการใช้เมสเซนเจอร์ส่งข้อความและแลกเปลี่ยนภาพ, วิดีโอ, สติกเกอร์, เสียง และไฟล์ และยังสามารถตอบรับข้อความของผู้อื่น และพูดคุยกับบอตจักรกลสนทนา บริการนี้ยังสนับสนุนเสียงและการโทรด้วยวิดีโอ
การเติบโตของผู้ใช้

หลังแยกออกจากแอปเฟซบุ๊กหลัก เมสเซนเจอร์มีผู้ใช้งาน 600 ล้านคนในเดือนเมษายน ค.ศ. 2015 แล้วเติบโตขึ้นเป็น 900 ล้านคนในเดือนมิถุนายน ค.ศ. 2016 1 พันล้านคนในเดือนกรกฎาคม ค.ศ. 2016 และ 1.2 พันล้านคนในเดือนเมษายน ค.ศ. 2017
ในเดือนมีนาคม ค.ศ. 2020 จราจรการส่งข้อความในประเทศที่ต้องกักตนเองจากการแพร่ระบาดของโควิด-19 เพิ่มขึ้นร้อยละ 50 และมีการโทรกลุ่มเพิ่มขึ้นมากกว่าร้อยละ 1,000
โลโก้

สัญลักษณ์เมสเซนเจอร์ใน ค.ศ. 2011 ถึง 2013
สัญลักษณ์เมสเซนเจอร์ใน ค.ศ. 2013 ถึง 2018
สัญลักษณ์เมสเซนเจอร์ใน ค.ศ. 2018 ถึง 2020
สัญลักษณ์เมสเซนเจอร์ใน ค.ศ. 2020 ถึง 2025
สัญลักษณ์เมาเซนเตอร์ตั้งแต่เดือนกุมภาพันธ์ ค.ศ. 2025
แหล่งข้อมูลอื่น

เว็บไซต์ทางการ
วีระชัย หัตถโกวิท

| วีระชัย หัตถโกวิท |
| --- | --- |
เกิด: 30 ธันวาคม พ.ศ. 2505 (62 ปี) วีระชัย หัตถโกวิท
อาชีพ: นักแสดง, นักร้อง
ปีที่แสดง: พ.ศ. 2530 - ปัจจุบัน
วีระชัย หัตถโกวิท (ชื่อเล่น : เอ) เป็นนักแสดงชายชาวไทย เกิดเมื่อวันที่ 30 ธันวาคม พ.ศ. 2505 เริ่มต้นงานในวงการบันเทิงด้วยการเป็นนายแบบ ถ่ายโฆษณาเมื่อ พ.ศ. 2543  ในปี พ.ศ. 2547 ได้หันมาทำงานแสดง โดยมีผลงานละคร เช่น บ้านร้อยดอกไม้ หลงเงาจันทร์ และภาพยนตร์ น้ำตาลแดง ขุนแผน เป็นต้น
ผลงาน > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2556 | สุภาพบุรุษจุฑาเทพ  คุณชายธราธร | ช่อง 3 | แทน |  |
| 2557 | สามหัวใจเสริมใยเหล็ก  เสื้อสีฝุ่น | ช่อง 3 | ผ่อง |  |
| 2561 | นักสู้สะท้านฟ้า | ช่อง 7 | สารวัตรผิน |  |
ผลงาน > ผลงานละครเฉลิมพระเกียรติ

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2559 | ต้นน้ำของแผ่นดิน | ช่อง 5 | ดิน โพธิ์ธาวิน (น้าดิน) |  |
ผลงาน > ผลงานละครสั้น

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2535 | "ละครสั้นปากกาทอง" ตอน "ผู้ชนะเลิศ" | ช่อง 7 |  |  |
| 2559 | "ฟ้ามีตา" ตอน "ผู้มาเยือน" ออกอากาศวันเสาร์ ที่ 28 พฤศจิกายน 2558 | ช่อง 7 |  |  |
| 2559 | "ฟ้ามีตา" ตอน "คนดี" | ช่อง 7 |  |  |
| 2561 | "ฟ้ามีตา" ตอน "สุดาปรียา" ออกอากาศวันเสาร์ ที่ 24 กุมภาพันธ์ 2561 | ช่อง 7 | สันต์ |  |
| 2561 | "ฟ้ามีตา" ตอน "ฆ่าตัวตาย" | ช่อง 7 | พ่อ |  |
| 2561 | "ฟ้ามีตา" ตอน "คนที่เลือกไม่ได้" | ช่อง 7 | พ่อ |  |
| 2562 | "ฟ้ามีตา" ตอน "อย่าได้คิดละโมบโลภมาก" | ช่อง 7 | สันต์ |  |
| 2566 | "ฟ้ามีตา" ตอน "อีกสิบวันโลกจะแตก" ออกอากาศวันเสาร์ ที่ 2 กันยายน 2566 | ช่อง 7 | ลุงจร |  |
ผลงาน > ซิตคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2539 | เรื่องนี้สี่โชะ | ช่อง 3 |  |  |
| 2547 | โคกคูนตระกูลไข่ ตอน คุณยายยังยุ่งอยู่ | ช่อง 3 | ทศราช |  |
| 2559-2560 | คู่ป่วนก๊วนกวนผี | ช่อง 7 | โกวสุ่ง |  |
| 2563 | ตลาดบังเอิญรัก | ช่อง 7 |  |  |
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
|  พ.ศ. 2530 | หวานมันส์ ฉันคือเธอ |  |  |
|  พ.ศ. 2532 | ใช่แล้วหลุดเลย |  |  |
|  พ.ศ. 2532 | จุ๊ย |  |  |
|  พ.ศ. 2533 | วัยโลกแตก |  |  |
|  พ.ศ. 2533 | จีบสาวเจ๊าะแจ๊ะ |  |  |
|  พ.ศ. 2535 | ไผ่สีทอง |  |  |
|  พ.ศ. 2535 | โตแล้วต้องโต๋ |  |  |
|  พ.ศ. 2535 | บุญเพิ่มพลเมืองดี |  |  |
|  พ.ศ. 2535 | บนถนนคนนอนเปล |  |  |
|  พ.ศ. 2535 | เพราะฉะนั้น นั่นน่ะซี |  |  |
|  พ.ศ. 2536 | ฉันหรือเธอที่เผลอใจ |  |  |
|  พ.ศ. 2536 | ถ้ารักแล้วจะแห้วไม่ว่ากัน |  |  |
|  พ.ศ. 2536 | วิ่งหน้าตั้งกำลัง 2 บนเส้นทางมหัศจรรย์ |  | รับเชิญ |
|  พ.ศ. 2537 | หัวใจใครจะรู้ |  |  |
|  พ.ศ. 2538 | นะมะปะสุ |  |  |
|  พ.ศ. 2539 | เด็กเสเพล |  |  |
|  พ.ศ. 2540 | ยุทธการสติแตก |  |  |
|  พ.ศ. 2542 | ดอกไม้ในทางปืน | นักข่าว |  |
|  พ.ศ. 2543 | สตางค์ | ทองย้อย |  |
|  พ.ศ. 2545 | ผู้หญิง 5 บาป |  |  |
|  พ.ศ. 2545 | ขุนแผน |  |  |
|  พ.ศ. 2546 | คนบอ ผีบ้า ป่าช้าแตก |  |  |
|  พ.ศ. 2547 | 2508 ปิดกรม จับตาย | จ่าพล |  |
|  พ.ศ. 2548 | เดอะเมีย | สมชาย | (รับเชิญ) |
|  พ.ศ. 2553 | ผู้หญิง 5 บาป 2 |  |  |
|  พ.ศ. 2553 | น้ำตาลแดง |  |  |
ผลงาน > โฆษณา

| พ> ศ. | โฆษณา |
| --- | --- |
2563: ปุ๋ยกระต่าย ตรา เจียไต๋
2533: เฮสลีน โลชั่น  
2532: ลูกอมยูคาลิปส์
ผลงาน > มิวสิควีดีโอ

เพลง อย่างน้อยก็คิดดี ของ เรวัต พุทธินันทน์ ปี 2530
เพลง แผลเป็น ของ วงทราย ปี 2531
ผลงาน > ผลงานเพลง

อัลบั้มชุด หายอยาก (พฤศจิกายน 2536)
อัลบั้มชุด 70 ปี ภาพยนตร์ไทย (2537)
ชิอง วากายามะ

| ชิอง วากายามะ |
| --- | --- |
若山 詩音
เกิด:  (1998-02-10) 10 กุมภาพันธ์ ค.ศ. 1998 (27 ปี) จังหวัดชิบะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2006 – ปัจจุบัน
องค์การ: คณะละครฮิมาวาริ
ชิอง วากายามะ (ญี่ปุ่น: 若山 詩音; โรมาจิ: Wakayama Shion, 10 กุมภาพันธ์ 1998 –) เป็นนักพากย์และอดีตนักแสดงเด็กชาวญี่ปุ่น เกิดที่จังหวัดชิบะ อยู่สังกัดคณะละครฮิมาวาริ เธอเข้าร่วมกลุ่มเมื่ออายุได้ 3 ขวบและแสดงละครโทรทัศน์หลายเรื่อง ต่อมาเธอได้กลายมาเป็นนักพากย์และได้รับเลือกให้แสดงนำเป็นครั้งแรกในบท ไอโออิ อาโออิ ใน Her Blue Sky ท้องฟ้าสีฟ้าของเธอ บทบาทหลักอื่นๆ ของเธอ ได้แก่ มินามิ ยูเมะ ใน SSSS.Dynazenon, อุมเมย์/โคเซตต์ ชไนเดอร์ ใน แท็กต์ โอปัส. เดสตินี ~ลิขิตเสียง บรรเลงชะตา~, คาวาอิ ไม ใน ฮาโกะซึเมะ สู้ตายตำรวจสาวป้อมยาม, อิโนะอุเอะ ทาคินะ ใน ไลโคริส รีคอยล์, มิเอะ ไอ ใน สาวลืมแว่นแสนวุ่นละมุนรัก, เอลเลน โจ ใน เซนเลส โซน ซีโรว์, หยุนลี่ ใน ฮนไค: สตาร์เรล, ยากิชิโอะ เลมอน ใน รักครั้งนี้มีคนนกเยอะไปมั้ย! และอายาเสะ โมโมะ ใน ดันดาดัน
ผลงานพากย์ > ซีรีส์อนิเมะ

| ปี | ชื่อเรื่อง | บท |
| --- | --- | --- |
| 2019 | Gundam Build Divers Re:Rise | มุคาอิ ฮินาตะ |
| 2021 | เกิดชาตินี้พี่ต้องเทพ | นานะโฮชิ ชิสึกะ |
| 2021 | SSSS.Dynazenon | มินามิ ยูเมะ |
| 2021 | ลาก่อนคราเมอร์ของฉัน | เอจิเซ็ง ซาวะ |
| 2021 | แท็กต์ โอปัส. เดสตินี ~ลิขิตเสียง บรรเลงชะตา~ | อุมเมย์, โคเซตต์ ชไนเดอร์ |
| 2022 | ฮาโกะซึเมะ สู้ตายตำรวจสาวป้อมยาม | คาวาอิ ไม |
| 2022 | ชุดกะลาสีของอาเคบิจัง | โคโจว โทโมโนะ |
| 2022 | ไลโคริส รีคอยล์ | อิโนะอุเอะ ทาคินะ |
| 2022 | โมบิลสูทกันดั้ม แม่มดจากดาวพุธ | เฮนาโอะ แจ็ส |
| 2023 | สาวลืมแว่นแสนวุ่นละมุนรัก | มิเอะ ไอ |
| 2023 | ซอม 100: 100 สิ่งที่อยากทำก่อนจะกลายเป็นซอมบี้ | ยูคาริ |
| 2023 | โปเกมอน Paldean Winds | โอฮาระ |
| 2023 | เกิดชาตินี้พี่ต้องเทพ ฤดูกาลที่ 2 | นานะโฮชิ ชิสึกะ |
| 2024 | หอพักใจไพ่นกกระจอก | โทคุโทมิ อิสุมิ |
| 2024 | รักครั้งนี้มีคนนกเยอะไปมั้ย! | ยากิชิโอะ เลมอน |
| 2024 | ดันดาดัน | อายาเสะ โมโมะ |
| 2024 | ด้ายแดงผูกรักบ้านอามากามิ | อามากามิ อาซาฮิ |
| 2025 | โมเมนทารี ลิลี | อุซุสุมิ ฮินาเกชิ |
| TBA | สตรีศักดิ์สิทธิ์เกิดใหม่ แต่ไม่ขอบอกใครนะคะ | เฟีย รุด |
ผลงานพากย์ > ภาพยนตร์อนิเมะ

| ปี | ชื่อเรื่อง | บท |
| --- | --- | --- |
| พ.ศ. 2562 | Her Blue Sky ท้องฟ้าสีฟ้าของเธอ | ไอโออิ อาโออิ |
| พ.ศ. 2564 | ลาก่อนคราเมอร์ของฉัน เฟิสต์ ทัช | เอจิเซ็ง ซาวะ |
| พ.ศ. 2564 | ไบรท์: จิตวิญญาณซามูไร | Sonya |
| พ.ศ. 2566 | กริดแมนยูนิเวิร์ส | มินามิ ยูเมะ |
| พ.ศ. 2566 | สาวปิ๊ง! ซิ่งแทงค์ das Finale: Part 4 | Jouko |
ผลงานพากย์ > วีดิโอเกม

| ปี | ชื่อเรื่อง | บท |
| --- | --- | --- |
| พ.ศ. 2564 | World Flipper | Sariha |
| พ.ศ. 2564 | อาซูร์เลน | มินามิ ยูเมะ |
| พ.ศ. 2566 | Grandchase:Dimensional Chaser | Ganymede Jupiter |
| พ.ศ. 2566 | Ys X: Nordics | Lila |
| พ.ศ. 2566 | สาวน้อยเวทมนตร์ มาโดกะ บันทึกมากิอา | Heruka (Arc 2.5) และ อิโนะอุเอะ ทาคินะ (Agent Magica ~ Magireco x Lycoreco ~ event) |
| พ.ศ. 2567 | เซนเลส โซน ซีโรว์ | เอลเลน โจ |
| พ.ศ. 2567 | ฮนไค: สตาร์เรล | หยุนลี่ |
| พ.ศ. 2567 | เก็นชินอิมแพกต์ | หลานเอี้ยน |
| พ.ศ. 2568 | เดธสแตรนดิง 2: On the Beach | Tomorrow |